Dilluns 6 d’octubre – Vilassar Ràdio\nComençarem com sempre repassant l’actualitat de serveis a Vilassar de Mar, l’agenda d’activitats previstes de cara els propers dies, el temps, les notícies destacades del dia, la música del record etc.\nCom cada dia repassem l’actualitat per completar els primers 60 minuts de l’edició.\nEls dilluns al programa repassem el que va donar de sí la setmana anterior, recoradnt i tornant a escoltar les entrevistes i seccions més rellevants. Així avui escoltarem a les 11h l’entrevista que li vam fer a Antoni Alcaide. La setmana passada va fer una conferència a la biblioteca sobre el caminar.\nA les 12h per enfilar l’última hora del programa comptarem amb les seccions de la Xarxa en la que cada dilluns, parlem d’economia en l’espai “Cinc Cèntims“, parlem d’ensenyament amb “Aules que sumen“, seguirem parlant de salut amb “Pel bé de tots“, i acabarem parlant d’actualitat amb les entrevistes de diferents àmbits.\nTot plegat en l’edició nº694.\nNotícia anteriorVilassar Camina\nSegüent notíciaDimarts 7 d’octubre


Cobrar el sou quan el necessites i no a finals de mes\nTyps és una aplicació catalana que permet que el treballador decideixi en quin moment vol rebre el salari dels dies que ja ha treballat\nPer a alguns treballadors, el dia 15 de cada mes seria un millor moment per rebre la nòmina que el 30 o el 31. Les dificultats per estalviar després de la crisi i l’augment del cost de vida a les grans ciutats han provocat que arribar a finals de mes sense el compte corrent en números vermells es converteixi sovint en una proesa. Typs és una aplicació creada al venture builder Nuclio que permet als empleats cobrar el sou que han generat quan ells ho decideixin, independentment del dia del mes. La plataforma mostra a l’usuari quina és la part proporcional del seu salari que ja té disponible i aquest pot triar si en vol cobrar un pessic per cobrir imprevistos.\n“Aquest sistema està funcionant bé en països com els Estats Units i hem volgut portar-lo a Espanya”, explica Carlos Blanco, fundador de Nuclio i un dels impulsors de Typs. L’aplicació funciona de manera que arriba a acords amb les empreses per integrar-se al seu sistema de pagament de nòmines per poder fer els avançaments de sou. D’aquesta manera, no és la plataforma la que assumeix el risc d’impagament, ja que la companyia també hi està implicada. Els diners que s’avancen, però, surten de dos bancs amb qui Typs ha arribat a un acord perquè els obrin una línia de finançament per cobrir aquests pagaments. A canvi de fer aquesta intermediació, la plataforma s’endú una comissió d’un mínim de tres euros per avançar 700 euros més una variable proporcional si la quantitat és superior. “El model està pensat per evitar impagaments”, defensa Blanco, que descarta la semblança amb models que viuen de la usura i tipus abusius.\nL’emprenedor assegura que ja han signat acords amb una dotzena d’empreses “solvents”, tant empreses tradicionals com start-ups consolidades. No obstant, admet que l’avançament de sous té molt de sentit per al sector de l’hosteleria i la restauració, i també han incorporat una coneguda ETT. “Si treballes durant dues setmanes per al Mobile World Congress, per què hauries d’esperar a finals de mes a cobrar?”, planteja Blanco. L’avantatge per al treballador és clar, però la companyia defensa que també pot ser beneficiós per als departaments de recursos humans. Els fundadors de Typs asseguren que les empreses destinen molts esforços a la gestió dels avançaments de sou i que aquests tràmits es podrien automatitzar si és l’empleat qui ho demana a través d’una plataforma digital.\nPer tirar endavant el projecte, Nuclio va sumar perfils emprenedors en l’última edició del seu programa Nuclio Weekend. El conseller delegat és Jaime Jiménez (exconseller delegat d’iContainers), però l’aplicació també ha incorporat a l’equip fundador exdirectius de start-ups com Roomonitor, Beabloo, Wonga i Captio. El projecte s’ha llançat amb 150.000 euros aportats pels socis i Blanco no està preocupat per les pròximes operacions de finançament. “És una empresa que començarà a facturar des del minut 0 i ja tenim propostes per triar qui hi entra”, assegura. L’empresa vol tancar en els pròxims mesos un crèdit convertible d’uns 300.000 euros i una ronda d’un milió a finals d’any.


La Guàrdia Civil deté a un captador del DAESH a Altea (Alacant) | Valencia Extra\nEl detingut desenvolupava la seva labor de radicalització gihadista principalment sobre joves a través d’internet\nAgents del Servei d’Informació de la Guàrdia Civil, amb el suport de diverses unitats del cos i EUROPOL, van dur a terme dimecres passat 21 d’octubre la detenció a Altea (Alacant) d’un ciutadà marroquí per les seues presumptes activitats terroristes com radicalitzar i captar a favor del grup terrorista DAESH.\nL’actuació conjunta ha permés detectar les activitats que aquesta persona exercia a través d’internet per a captar a joves i radicalitzar-los.\nEl detingut, un ciutadà d’origen marroquí nascut en 1970 i amb estada irregular a Espanya és un militant per pròpia vocació de l’organització terrorista Daesh. Dedicava gran part del seu temps a buscar, editar, comentar i difondre material propagandístic de l’organització terrorista.\nL’activitat la desenvolupava sota l’adopció de contínues mesures de seguretat per a no ser detectat per les forces de seguretat, identificant possibles usuaris d’interés en les xarxes socials als qui redirigia posteriorment cap a aplicacions de missatgeria privada amb la finalitat d’aprofundir en els processos de radicalització i facilitar-los continguts digitals de la citada organització terrorista.\nAquestes funcions de radicalització sobre altres persones les materialitzava amb la pràctica que exercia diàriament des del seu domicili, podent arribar a considerar-se que estava integrat virtualment en Daesh. Una modalitat de cooperació en el marc d’aquesta amenaça terrorista que és considerada igual d’important que combatre en zona de conflicte o dur a terme atacs en països occidentals.\nEl presumpte captador compartia plenament la visió violenta de Daesh i intentava compartir-la i difondre-la entre les persones a les quals es dirigia de manera directa i privada. Cal destacar, que havia arribat a incidir en què la pandèmia del Coronavirus és un càstig contra Occident tal com així mateix ha difós Daesh a través dels seus mitjans propagandístics habituals.\nLa detecció precoç de processos de radicalització en persones que es troben sota la influència de reclutadors del Daesh, tan físicament com virtual, suposa hui dia un dels majors reptes als quals s’enfronten les forces de seguretat per la importància i risc que pot generar per a la seguretat de la ciutadania d’Espanya.


Les castanyes, bones per a la teva salut - MGC Mútua\nLes castanyes, bones per a la teva salut\nPer Revista Interès Mutu - 15/10/20\nÉs tardor i temps de castanyes. Són als boscos, a les botigues d’alimentació i als carrers, on en multitud de cantonades plenes de fum blanc, els quioscs de castanyes torrades ens atrauen amb la seva aroma. Si hi ha un fruit sec característic d’aquesta època sens dubte és aquest, encara que algunes de les seves propietats, com ara un baix nivell calòric (190 kcal. per cada 100 g), el diferencien dels altres i el fan especialment saludable per a pràcticament tothom.\nNutricionalment, per cada 100 grams de castanyes 40 grams són aigua, 40 grams són hidrats de carboni, 5 grams són greixos i 4 grams són proteïnes. També tenen un alt contingut en fibra: 7 grams.\nA més, les castanyes aporten vitamina E, vitamines del grup B i contenen minerals com ara calci, magnesi, potassi, ferro, fòsfor, sodi, iode, seleni i zinc que li atorguen nombrosos beneficis per a la salut.\nLes castanyes, com tots els fruits secs, contenen bons nivells de greixos saludables i àcids essencials Omega 3 i 6, que compleixen una funció cardioprotectora. A més, com que és un aliment d’origen vegetal no conté colesterol i el seu baix contingut en sodi i el seu alt contingut en potassi el fan apte per a les persones hipertenses.\nD’altra banda ajuda a combatre l’obesitat, ja que el seu alt contingut en fibra, aigua i hidrats de carboni el converteixen en un aliment saciant que aporta poques calories (un cartutx de 10 castanyes torrades té aproximadament 200 cal). Les persones diabètiques tampoc tenen restricció per menjar aquest fruit sec, ja que els hidrats de carboni són d’absorció lenta i no produeixen pics de sucre en la sang. A més, hi ha estudis que apunten que les castanyes tenen propietats antiinflamatòries i antioxidants, que prevenen les malalties cardiovasculars.\nAltres beneficis saludables de les castanyes ens vénen donats per la seva alta quantitat de fibra, que ajuda a realitzar digestions lleugeres i cuida la flora i el trànsit intestinal, cosa que millora el nostre sistema immunològic i prevé problemes de restrenyiment i altres de més greus de l’intestí gros, com ara el càncer de còlon. En aquest sentit hem de dir que les castanyes crues són una mica més indigestes pel seu contingut en tanins, així que hem de menjar-ne en menor quantitat i mastegant bé si fem per aquesta opció en comptes de torrades o bullides. I no hem d’oblidar que la farina de castanya no conté gluten, per la qual cosa és apta per a aquest tipus de dietes.\nLa seva aportació en minerals, com ara el calci, el fòsfor i el magnesi, beneficien la cura de les dents i la salut òssia, de manera que el consum de castanyes és molt recomanable en els nens, la gent gran i les dones, especialment després de la menopausa. Com que la proteïna vegetal conté tots els aminoàcids essencials, a més d’aquests grups de població, el consum també està especialment indicat per als vegans i els esportistes.\nEls alts nivells de minerals i vitamines del grup B presents en les castanyes els confereixen un efecte protector del sistema nerviós que prevé les malalties de tipus neurològic. I el ferro ajuda a combatre problemes d’anèmia (sobretot en combinació amb la vitamina C), de fatiga i de falta d’ànim, molt comú en aquesta època de l’any. D’altra banda, el potassi també ajuda a controlar la retenció de líquids.\nAprofita aquesta temporada i gaudeix-ne en família i amb els amics, ja sigui en la tradicional castanyada o en qualsevol altre moment. Tenen molts beneficis per a la salut i, a més, són boníssimes!


Taller de fang: El sol i la terra al parc de Can Solei i de Ca l’Arnús | Servei Educatiu Ciutat de Badalona\nAquest diumenge, 11 de març, d’11.30 a 13.30 hores, es farà al parc de Can Solei i de Ca l’Arnús, dins de l’espai de joc i descoberta de la ‘Jugatecambiental’, el taller de fang El sol i la terra. Es tracta d’un taller participatiu dirigit al públic familiar on, a través d’elements naturals i el fang, es podrà observar la incidència i els efectes del sol sobre la terra. Un cop acabat el taller, a la ‘Jugatecambiental’, s’explicarà el conte Una gota d’aigua.\nRecordem que totes les activitats són gratuïtes i no cal inscripció prèvia. El punt de trobada és a la glorieta de la ‘Jugatecambiental’ a les 11.30 hores.\nPer a més informació podeu trucar al telèfon l’Àmbit de Badalona Pròspera i Sostenible de l’Ajuntament de Badalona: 93 483 29 89, o bé envieu un correu electrònic a: mediambient@badalona.cat.\nEl projecte de la ‘Jugatecambiental’ del parc de Can Solei i de Ca l’Arnús està organitzat per l’Ajuntament de Badalona i l’Àrea Metropolitana de Barcelona, l’estudi d’art l’Obrador de la Riera, l’associació per l’estudi de la flora i de la fauna ALOC (amb la col·laboració de l’Institut Pompeu Fabra) i gestionada per educadors d’entitats del territori.


Torradores industrials - Maquinaria Bar Hostelería\n> Cuina>Torradores industrials\nTorradores industrials Hi ha 11 productes.\nTorradora elèctrica 1 pis\nTorradora elèctrica 1 pis. Torradora elèctrica 1 pis.\nIVA 29,82€ - Total: 171,82€\nTorradora elèctrica doble\nTorradora elèctrica 2 pis. Torradora elèctrica 2 pis.\nIVA 41,58€ - Total: 239,58€\nTorradora elèctrica cinta\nTorradora elèctrica cinta. Torradora elèctrica cinta.\nIVA 91,35€ - Total: 526,35€\nTorradora elèctrica blindada\nTorradora elèctrica amb resistències blindades. Torradora elèctrica amb resistències...\nTorradora elèctrica simple\nIVA 32,76€ - Total: 188,76€\nTorradora elèctrica 2 pisos\nTorradora elèctrica 2 pisos. Torradora elèctrica 2 pisos.\nIVA 40,53€ - Total: 233,53€\nTorradora elèctrica giratòria. Torradora elèctrica giratòria.\nIVA 106,26€ - Total: 612,26€\nTorradora elèctrica de cinta TPC-40\nTorradora elèctrica túnel amb cinta transportadora per torrades. Torradora elèctrica túnel amb cinta...\nIVA 165,90€ - Total: 955,90€\nTorradora elèctrica de cinta\nIVA 192,15€ - Total: 1 107,15€\nTorradora elèctrica cinta romeo 76\nTorradora elèctrica cinta Romeo 76 Torradora elèctrica cinta Romeo 76\nIVA 300,30€ - Total: 1 730,30€\nTorradora elèctrica cinta romeo 86\nTorradora elèctrica cinta Romeo 86. Torradora elèctrica cinta Romeo 86.\nIVA 431,55€ - Total: 2 486,55€\nTorradores professionals per a bars i restaurants. Torradors elèctrics industrials per a hostaleria ideals per gratinar, coure i escalfar pa i entrepans.\nLa torradora industrial, la resposta ideal per a una demanda massiva\nUna torradora industrial per al sector hostaleria és un veritable tresor. I és que els que es desenvolupen en el ram del menjar, saben l'important que és tenir capacitat de resposta davant una massiva demanda de servei.\nPer als que dirigeixen negocis d'atenció a el públic, al sector aliments, cal estar preparats en les hores límit de demanda de serveis. Per això solen buscar alternatives de preparacions fàcils i de qualitat, que puguin ser elaborades ràpidament per satisfer els clients com ara els rostidors de pollastre. Si hi ha un equip que brinda aquesta opció, és una torradora industrial.\nI és que els beneficis de comptar amb l'ajuda d'una torradora elèctrica, una torradora industrial de cinta o una torradora giratòria, entre d'altres, són múltiples. Realment una torradora industrial és un article d'hostaleria indispensable per poder oferir una atenció de qualitat.\nDe la torradora de pa convencional a la torradora de pa industrial\nLa torradora de pa industrial és útil a tota hora. Només n'hi ha prou amb imaginar la gran quantitat de clients que pren com a esmorzar llesques de pa torrat, per comprendre el necessària que pot ser una torradora de pa industrial. I, per si fos poc, no cal oblidar-se de la brioixeria.\nEn els berenars o en els sopars, el pa torrat o la brioixeria sempre hi són presents. I aquí és quan una torradora de pa industrial sol ser més apreciada.\nOrientacions per adquirir una adequada torradora industrial\nL'eficiència i versatilitat de les torradores industrials ha fet que la indústria diversifiqui els seus models i cada vegada els incorporen més funcions. No obstant això, hi ha claus per determinar quin model i que funcions són les que realment un negoci requereix. Aquests són alguns consells que poden resultar útils a l'hora de prendre aquesta important decisió.\nEl preu és una variable important a l'hora de realitzar aquest tipus de compres. Així que compara preus. Aquests algunes vegades varien depenent de el lloc on adquireixis l'equip. El millor és acudir al teu proveïdor de confiança.\nConsidera l'espai disponible per ubicar l'equip i també, les instal·lacions elèctriques corresponents. La seguretat és important.\nSol·licita assessoria als professionals del ram de el sector de maquinària i equipament d'hostaleria. Recorda, a MBH rebràs la millor orientació i tindràs accés als millors equips amb la tecnologia més actualitzada. Els teus clients t'ho agrairan!\nEstudia les diverses opcions i tipus de torradora industrial que hi ha. Una bona opció: La torradora elèctrica de cinta\nLa torradora elèctrica de cinta, per les seves característiques, és la torradora industrial de pa ideal per a hotels, bufets o restaurants entre d'altres. En MBH pots aconseguir just el que necessites. Aquestes són algunes de les característiques que té la torradora elèctrica de cinta que ells et poden oferir:\nIncorpora un selector de funcionament de resistències\nAmb velocitat de la cinta regulable\nCompta amb safata recollir el pa torrat\nPermet la descàrrega posterior o frontal, només amb canviar la rampa de sortida de posició\nAmb una capacitat aproximada de 150 torrades per hora\nCom veuràs, aquesta torradora elèctrica de cinta és una molt bona opció a tenir en compte.\nLa torradora giratòria: impressionant, si d'exhibir es tracta La torradora giratòria és perfecta per als que volen enamorar als seus clients amb només mirar els seus productes. I és que la torradora giratòria és el millor ajudant de taulell per mantenir a temperatura ideal i en tot el seu apetitós aspecte, entre d'altres delícies, les tapes i també altres plats ràpids. Fins i tot, amb la torradora giratòria és possible donar aquest provocatiu aspecte gratinat.\nEntre les qualitats de la torradora giratòria destaquen:\nTé torradora per pa de qualsevol format.\nIntegra resistències independents per a la funció de torrat de les dues cares o només gratinar.\nLes seves pràctiques i reduïdes dimensions.\nBrinda un gran nivell de producció, de 250 torrades / hora.\nLa versatilitat d'una torradora elèctrica\nLa torradora elèctrica és una excel·lent diversificació de la torradora industrial, que al seu torn ve a ser la versió a gran escala de la torradora convencional. I és que aquesta resulta tan útil a la nostra llar, que era lògic que creixés i es diversifiqués.\nLa torradora elèctrica no només és pràctica i funcional, també presenta diferents models, que permeten satisfer les necessitats de qualsevol client. Entre altres podràs aconseguir:\nTorradora elèctrica de túnel, torradora elèctrica d'un pis, de dos pisos o de 4 pisos, torradora elèctrica simple, blindada, de cinta o giratòria.\nI, tots aquests models i més, en MBH pots aconseguir-los, doncs allà tenen la més completa gamma de torradores elèctriques que puguis desitjar.\nLa millor torradora industrial per al teu negoci\nJa saps que requereixen una torradora industrial. Potser et convingui més una torradora de pa industrial, o una torradora industrial de cinta o una torradora giratòria. Potser pensis que qualsevol torradora industrial et serveix, però, per exemple, una torradora elèctrica simple té diferents funcions que una torradora elèctrica de cinta.\nAra, analitza les opcions i contrasta-les amb els teus requeriments. I recorda que una cosa és l'àmbit laboral i una altra diferent és la llar. Per descomptat, una torradora de pa industrial a casa estaria sobre dimensionada, ja que té gran capacitat de processament i està dissenyada per cobrir més demanda. Però en el sector d'hostaleria i negocis, la torradora de pa industrial ha sabut guanyar-se el seu lloc.\nSón de major grandària i potència i requereixen atenció i perícia a l'hora de ser usades, ja que per la seva potència i eficiència, els temps requerits per obtenir els resultats desitjats són molt curts. Tant la manipulació com el manteniment d'aquests equips mereixen una major cura que els d'una torradora convencional.\nUna bona assessoria a l'hora d'adquirir-la i començar a usar-la, mai està de més. En Maquinària Bar Hostaleria (MBH), pots aconseguir professionals que et guiaran i donaran el millor consell perquè aconsegueixis la torradora industrial d'acord als teus requeriments i disponibilitat financera.


Presentació de la Copa Bancaixa Nous Ciutadans - Prensa Fundación Bancaja\nPresentació de la Copa Bancaixa Nous Ciutadans\nEste matí ha sigut presentada en <?xml:namespace prefix = st1 />la Ciutat Esportiva de Paterna la segona edició de la “Copa Bancaixa Nous Ciutadans”, un torneig de futbol 7 que reunirà a 16 seleccions d’immigrants residents a la Comunitat Valenciana. A l’acte ha acudit un representant de cada una de les fundacions organitzadores: Vicente Montesinos, Vicepresident de la Fundació Bancaixa; Mariola Hoyos, presidenta de la Fundació València CF, i Cristóbal Grau, delegat d’Esports de l’Ajuntament de València. A més, l’acte ha comptat amb la col·laboració del jugador del València Miguel Brito per a la realització del sorteig.\nEl campionat, que començarà diumenge que ve, 6 de maig, al Poliesportiu de Natzaret, té com a finalitat promoure la participació dels diversos col·lectius d’immigrants residents a la Comunitat Valenciana i aconseguir per mitjà de l’esport la seua integració social. Mariola Hoyos, presidenta de la Fundació València CF, va parlar sobre este objectiu comú: “Les fundacions organitzadores compartim l’objectiu de fer de l’esport del futbol i de l’escut del València un vehicle per a la integració social. Es tracta de servir-nos del futbol per cultivar una cosa tan important com la convivència”. Hoyos va afegir: “no estem parlant només de 16 seleccions , sinó de centenars de familiars, centenars d’amics, centenars d’aficionats al futbol, valencianistes i no valencianistes, que tenen l’oportunitat d’acostar-se i de gaudir com a espectadors”.\nCristóbal Grau, delegat d’Esports de l’Ajuntament de València, va assegurar que, tenint en compte, els resultats que havia tingut la primera edició de la Copa Bancaixa, “es tracta d’un esdeveniment que calia seguir treballant”. “Amb esta iniciativa volem fomentar la incorporació i integració dels nous valencians que han ajudat a construir la ciutat que tots coneixem. Cal destacar la importància d’utilitzar l’esport per a la integració”, va explicar Grau. A més, com a representant de la Fundació Esportiva Municipal, va destacar que l’espectacle esportiu “està més que garantit, com es va veure en la final de l’any passat, en la qual Paraguai va demostrar un gran nivell esportiu”.\nVicente Montesinos, vicepresident de la Fundació Bancaixa, es va mostrar satisfet i il·lusionat amb la reedició d’este campionat. Montesinos va assegurar que “Bancaixa tracta d’ajudar els immigrants amb solucions financeres i altres activitats lúdiques, com puga ser este torneig, que tracta de fer l’ estada d’ells ací més agradable”. També va fer referència a l’èxit de la iniciativa en l’any passat, argumentant que “els 206 gols que es van marcar en la passada edició són 206 raons contra la intolerància, contra la incomprensió, que de vegades acompanya els immigrants”. La cultura pot ser diferent, però l’idioma comú; competir esportivament és molt important”, va concloure el vicepresident de la Fundació Bancaixa.\nEn l’acte de presentació es va realitzar també el sorteig dels grups, en el qual va participar el jugador portugués del València Club de Futbol Miguel Brito. Les seleccions participants es divideixen en quatre grups que disputaran una lligueta durant els diumenges 6, 13 i 20 de maig en els camps del Poliesportiu de Natzaret. Els dos primers classificats de cada grup passaran a la fase final, que es disputarà al camp del Tram 3 del llit del riu Túria els dies 27 de maig i 3 i 10 de juny, dia este últim en què se celebrarà la final i lliurament de trofeus.\nEn el sorteig partien com a caps de sèrie els equips millor classificats en la passada edició, és a dir, El Marroc, Algèria, Ghana i Paraguai, que va ser el guanyador del torneig en 2006. El sorteig va donar com resultat la següent configuració dels grups:\n1.Paraguai 1. El Marroc 1.Algèria 1.Ghana\n2.Rep. Dominicana 2. Equador 2.Hondures 2.Uruguai\n3.Colòmbia 3. Tunis 3.Bolívia 3.Ucraïna\n4.Argentina 4. Senegal 4.Perú 4.Romania\n1a Fase: Classificatòria\nPrimera jornada: 6 de maig\nHORA PARTIT GRUP CAMP\n17:00 Paraguai VS Rep.Dominicana A 1\n18:00 Colòmbia VS Argentina A 1\n17:00 El Marroc VS Equador B 2\n18:00 Tunis VS Senegal B 2\n17:00 Algèria VS Hondures C 3\n18:00 Bolívia VS Perú C 3\n17:00 Ghana VS Uruguai D 4\n18:00 Ucraïna VS Romania D 4\nSegona jornada: 13 de maig\n17:00 Ucraïna VS Uruguai D’1\n18:00 Ghana VS Romania D’1\n17:00 Bolívia VS Hondures C 2\n18:00 Algèria VS Perú C 2\n17:00 Tunis VS Equador B 3\n18:00 El Marroc VS Senegal B 3\n17:00 Colòmbia VS Rep. Dominicana A 4\n18:00 Paraguai VS Argentina A 4\nTercera jornada: 20 de maig\n17:00 El Marroc VS Tunis B 4\n18:00 Equador VS Senegal B 4\n17:00 Algèria VS Bolívia C 3\n18:00 Hondures VS Perú C 3\n17:00 Ghana VS Ucraïna D 2\n18:00 Uruguai VS Romania D 2\n17:00 Paraguai VS Colòmbia A 1\nCAMP DE JOC: Poliesportiu de Natzaret.\n2a Fase: Quarts de final: 27 de maig\nHORA CLAU PARTIT\n11:00 I 1r Grup A VS 2n Grup B\n12:30 II 1r Grup B VS 2n Grup A\n14:00 III 1r Grup C VS 2n Grup D\n15:30 IV 1r grup D VS 2n Grup C\nSISTEMA: Es classifiquen per a la següent fase les seleccions guanyadores de cada partit.\nCAMP DE JOC: Tram 3 Riu Túria.\n3a Fase: Semifinals: 3 de juny\n12:00 Guanyador de la Clau II VS Guanyador de la Clau IV\n13:30 Guanyador de la Clau I VS Guanyador de la Clau III\nSISTEMA: Els perdedors jugaran pel tercer i quart lloc . Els guanyadors jugaran la final.\n4a Fase: Semifinals: 10 de juny\n12:00 Perdedors de la fase semifinal (tercer i quart lloc )\n13:30 Guanyadors de la fase semifinal (final)\nFundació Bancaixa. A través de la Copa Bancaixa Nous Ciutadans, competició esportiva que enfronta a 16 combinats internacionals, Bancaixa busca la integració dels immigrants en la nostra societat. Este col·lectiu és molt important per a Bancaixa i per això ha dissenyat productes que s’adapten a les seues necessitats. Productes que poden fer-los les coses més fàcils com ara les “Transferències al meu país” o el “ Assegurança de repatriació”. L’Obra Social de Bancaixa, on està emmarcada esta activitat, incrementa any a any el seu pressupost , aconseguint els 72 milions d’euros en el present exercici.\nAçò suposa un increment major al 24% respecte a l’any passat, i converteix l’entitat en la tercera caixa d’estalvis espanyola en fons destinats a Obra Social. Amb activitats com esta, Bancaixa pretén revertir els beneficis de la seua activitat en la societat.\nMés informació : www.bancaja.es/obrasocial\nLa Fundació València Club de Futbol és una entitat sense ànim de lucre la missió de la qual consisteix a desenvolupar projectes esportius, socials i culturals amb la finalitat del bé comú. Els beneficiaris d’esta missió són des de la societat valenciana en general fins a l’aficionat valencianista en particular, i el motor de l’acció, l’enorme força dinàmica d’atracció que té el futbol en general i el València C.F. en particular. Per tot això, la Fundació VCF treballa per i per a: la difusió en tot el món del que representa el Club; el foment del vessant educatiu de l’esport base i el planter ; la promoció de l’esport amateur i la cultura; l’agraïment al suport i sentiment del valencianisme, i el cultiu de la convivència i solidaritat ciutadanes.\n“No sols futbol… perquè tenim un compromís amb la societat” www.fundacionvalenciacf.org


Pluja de crítiques a Fuset per no donar la cara en les assemblees\nEl món de les falles per desgràcia no para de parlar de política. Ahir a mitjan vesprada el regidor de cultura festiva va renunciar a presidir tant l’Assemblea de Presidents com el ple de la Junta Central Fallera, delegant esta funció en Javier Tejero, per a “garantir així que els debats i les decisions de l’àmbit festiu no estaran afectades, de facto o per percepció, per la presència d’una figura política i que el debat es polititze, siga des del govern o des de l’oposició. És una oportunitat de despolititzar i de no ser una interferència. Així, l’assemblea sobirana seguirà prenent les decisions en l’àmbit faller i en l’ajuntament es prendran les de l’àmbit polític, alguna cosa que no puc deixar de ser”.\nEsta ruptura amb els òrgans assemblearis ha deslligat la indignació de molts presidents, que encara tenien preguntes en el tinter sobre l’enquesta fallera. Tejero no va poder respondre tals preguntes, ja que no pot assumir les competències del regidor.\nCrespo (PP) ha manifestat el seu desacord amb la decisió de l’edil: “Esta actitud és definitiva per a demostrar el seu únic interés polític per controlar la festa. No ha sigut capaç de guanyar-se la confiança dels fallers perquè Fuset com ha reconegut solament ha exercit de polític perquè mai s’ha considerat faller”.


Radiacions: Envasats al buit\nAvui fa cosa d'una setmana que Catalunya viu sense la campanya publicitària Envàs, on vas?, que havia tingut un fort impacte social. D'això es deu tractar quan es fa un anunci per televisió. En Debades, que és enyoradís de mena, una mica el troba a faltar. I mira que ell s'hi va acostar per una via particular. D'ençà del seu darrer trasllat de pis, en Debades no té televisió: una mera qüestió d'estalvi econòmic i de temps, cap militància estrambòtica. Ell, connectat amb el món a través de molts altres artefactes, va conèixer per casualitat The Mamzelles abans que l'anunci. Un article pescat al vol el va posar sobre la pista d'escoltar-les. És més cool del que es pensaven, en Debades, oi? El grup el va fascinar perquè barreja unes excel·lents veus amb un desvergonyiment i una conya notables. I aleshores va arribar l'anunci, del qual va tenir notícia pels comentaris del seu entorn sobre la cançó i la lletra enganxifoses.\nA tot plegat s'hi ha enganxat tard, i quan ha vist de què anava la història ha quedat corprès: primer, perquè el trio té lletres carregades d'humor que són entranyables calbots (“que si tu vius al trote i jo visc al galope no és culpa meva...”); després, perquè ha quedat fet un embolic i ara sí que no sap si és prou “responsable” ni si “separa bé” la brossa. Abans d'anar al racó de pensar per fer aquest article, ha fet un altre cop d'ull al web Envasonvas.cat, encara visitable. N'ha sortit aclaparat per la complexitat del món de les escombraries, de la seva correcta separació i tria. És com si estiguéssim envasats al buit, ves quina ironia! Fins i tot separant la brossa ve la consciència del buit que ens envolta, com un nou i dens líquid amniòtic. Mireu ara, una altra vegada, l'anunci: sembla una desferra, produeix el mateix efecte que aquell electrodomèstic atrotinat que llancem a la deixalleria. A la deixalleria, oi?\n(Article publicat al diari El Punt Avui, el divendres 1 de febrer del 2013)\nEtiquetes de comentaris: El Punt Avui, Envàs on vas, Naps i cops


Gran crit de guerra contra la corrupció política\nMés de 8.000 persones -segons l'organització- es tornaren a manifestar per acabar amb la feblesa de la democràcia i per exigir que els responsables tornin els doblers malversats\nLaura Morral | 21 març 2010\nMés de 8.000 persones -segons l'organització- varen tornar a sortir ahir al carrer per fer més fort el crit de guerra en contra de la corrupció política que esquitxa de ple la nostra comunitat. També ho feren per exigir responsabilitats i per reclamar la implicació de la ciutadania alhora de preservar les institucions públiques.\nLa d'ahir va ser la segona protesta convocada per la plataforma. Va ser, fins ara, la més nombrosa i només tres dies abans que l'expresident de les Illes Balears Jaume Matas hagi d'acudir a Palma a declarar pel cas Palma Arena -ho farà dimarts-. La darrera mobilització, en forma de cadena humana, va aconseguir reunir unes 2.000 persones. Ahir el nombre es va multiplicar per quatre.\nLa Plataforma contra la corrupció i per la dignificació de la democràcia, formada per més d'un centenar d'entitats i moviments socials de les Illes Balears, va repetir en un clam unànime i contundent: "Ja n'hi ha prou, ja n'hi ha prou, ja n'hi ha prou!", de tanta corrupció política. Per segona vegada, la ciutadania va voler expressar el rebuig cap a una classe política "indigna d'una societat democràtica".\nLa Plataforma contra la corrupció i per la dignificació de la democràcia encapçalava la manifestació. La protesta va sortir de la plaça d'Espanya, va travessar el carrer de Sant Miquel, va continuar per la plaça Major i va acabar a la plaça de Cort. Va ser allà on tots els moviments associatius van acabar d'abocar la indignació que han acumulat al llarg d'aquests mesos cap als exrepresentants d'unes institucions que han estat objecte de presumptes casos de malversacions de fons públics. Enmig d'una plaça de Cort que retronava a ritme dels tambors, els lemes de l'estil "Lladres, corruptes, a la presó"; "Que ens tornin els doblers, que ens tornin els doblers, que ens tornin els doblers!" no paraven de fer-se sentir. O "No en volem cap que no sigui dels nostres, no en volem cap que hagi robat".\n"L'èxit va ser rotund", en paraules del portaveu del col·lectiu, Tomàs Balaguer. Prova d'això és que, quan la pancarta de la plataforma que liderava la manifestació ja es trobava a Cort, la coa dels manifestants encara arribava a Sant Miquel.\nLa plaça del Consistori va quedar petita per acollir els milers de ciutadans que estan farts de la impunitat legal i política de les persones polítiques i dels corruptors. Les pancartes dels manifestants feien al·lusions a tots els "delictes"polítics perpetrats el mandat passat i destapats per la Fiscalia al llarg d'aquesta legislatura: pancartes sobre el cas Voltor, el Palma Arena, Inestur, cas maquillatge, IB3... El manifest, consensuat per tot el centenar d'entitats que integren el col·lectiu, exigia "una societat solidària, justa i sostenible".\nEl discurs també sol·licitava "una regeneració profunda que dignifiqui i protegeixi les nostres institucions de la corrupció, acabi amb la impunitat de corruptes i no volem que les nostres institucions democràtiques tornin a caure en mans dels corruptes que tant ens han indignat". El text instava els ciutadans a "acabar amb la tolerància a la corrupció, emparada dins la fal·làcia que tots són iguals", i acabar també amb la "feblesa de la democràcia". El text continuava reivindicant la necessitat que els partits implicats "demanin perdó i que es restitueixin els doblers malversats".\nEntre d'altres, participaren en la protesta la consellera del Govern Fina Santiago (EU); el secretari general del PSM, Biel Barceló; la secretària d'Organització del PSIB i diputada, Rosamaría Alberdi; el seu homòleg dels socialistes de Mallorca i també diputat, Miquel Àngel Coll; el del Bloc Miquel Àngel Llauger (Els Verds); el vicepresident del Consell, Miquel Rosselló (EU), i la regidora de Cultura a Cort, Nanda Ramon (PSM). També hi era l'exbatle socialista de Palma Ramon Aguiló.\nEl portaveu de la plataforma va deixar clar, abans de donar per finalitzada la convocatòria, que el poble unit "continuarà lluitant perquè ens tornin els doblers que ens han robat". Per això, les accions de protesta seguiran més enllà de la manifestació d'ahir.\nEn Balutxo no hi era a la manifestació, m'han dit que ho veren a la Sang, pregant a la Verge del Desconsol per que no anés ningú a la manifestació. Molt de cas no li feu la Verge, per ateu, perquè la concentració fou un èxit. I és que la gent passa de llibertaris que censuren el que pensen els demés.\nPer Apolonio, fa mes de 10 anys\nEl señor Campos, delfin de Delgado y en nomina del Ajuntament de Calvia, busca la provocacion para luego quejarse. Politicamente la gente que hace esto debe ser rechazada por la sociedad, sean de la ideologia que sea, no caben provocadores en una sociedad pacifica i culta.\nPer LlÃ ntia, fa mes de 10 anys\nAquests d'en Tomeu confon els catalanistes amb la guarda de manifestaires anticorruptibles ... No vol dir que no n'hi hagués qualcun, però sobretot... eren psociatEs i bloqueros.\nEl catalanisme és més senyor.\nTomeu!!! Crec que t´has equivotat de foro. Hauries de visitar els foros de "El Mundo" que està ple de foresters i anticatalanistes.\nA més com que tothom ralla en forester te sentiràs com a ca teva.\nPd. jo de tu canviaria es nom, això de Tomeu no sona molt a forester.\nPer no corrupciÃ³, fa mes de 10 anys\nTots aquests governen amb el vot d'UM, és a dir, amb el vot dels que denuncien, situació ben hipòcrita:\nLa consellera del Govern Fina Santiago (EU); el secretari general del PSM, Biel Barceló; la secretària d'Organització del PSIB i diputada, Rosamaría Alberdi; el seu homòleg dels socialistes de Mallorca i també diputat, Miquel Àngel Coll; el del Bloc Miquel Àngel Llauger (Els Verds); el vicepresident del Consell, Miquel Rosselló (EU), i la regidora de Cultura a Cort, Nanda Ramon (PSM).També sortirà la corrupació del PSOE per ell mateix: hi han moltes maneres de robar els doblers públics i això també sortirà a la llum!!!\nSi els oligofrènics fracasats i acomplexats del Lobby van esbalotats és que anam per bon camí !. Endavant i branca a la corrupció!.\nManipulau els vots delscomentaris.\nApol.lonia, bona persona, molt bona fe, però d'un innocència esfareidora, però ja sa sap tothom neessita un temps per saber amb qui està i el que tramen...\nPer avorridissim, fa mes de 10 anys\nEl qe han de fer és convocar les eleccions i as er possible amb candiatures noves\nPer Tona, fa mes de 10 anys\nUna manifestació digna davant una panorama de brutor. L'èxit de convocatòria n'és la prova. I no hi cerqueu conxorxes ni maniobres, putes sagrades.! És que n'estam farts de lladres.


Le loft de Mittel Mittelhausbergen França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Mittelhausbergen.\nMittelhausbergen, Mittelhausbergen, França - Excel·lent ubicació - Veure al mapa\nMés informació sobre Le loft de Mittel\nAl visitar Mittelhausbergen, vosté es sentirà com a casa a Le loft de Mittel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLe loft de Mittel també ofereix moltes instal.lacions per enriquir la seva estada a Mittelhausbergen. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, servei de cangur, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, despertador, ventilador a cada habitació. A més, l'oci que l'hotel ofereix assegurarà que tengui molt a fer durant el dia. Le loft de Mittel és un lloc ideal d'estada pels viatgers que busquin encant, comfort i facilitat a Mittelhausbergen.\nAllotjaments a Mittelhausbergen


Joan Besolí explica el seu calvari a Soto del Real\nEl soci de Sandro Rossell repassa la seva experiència a la presó en una entrevista a RAC1\nJoan Besolí explica el seu calvari a Soto del Real FIRMA\nBarcelonaPocs dies després de confirmar-se del tot la sentència que l’absol juntament amb l’expresident del Barça, Sandro Rosell, i cinc persones més de càrrecs de blanqueig de capitals i organització criminal, Joan Besolí va concedir una entrevista a RAC1 en què va parlar sobretot de la seva traumàtica experiència al centre penitenciari de Soto del Real. La jutge instructora del cas, Carmen Lamela, va decretar presó provisional per a ell i Rosell al considerar que existia un “elevat risc de fuga”. Els dos socis van passar 21 mesos privats de llibertat.\nEn el cas de Besolí, la decisió de la jutge va ser especialment dolorosa, ja que dos dies després de la seva detenció va saber que el seu fill Genís, de 20 anys, s’havia quedat en cadira de rodes a causa d’un accident. Aquest fet no va estovar la magistrada, que va mantenir la presó preventiva. “Darrere d’un vidre et diuen «Joan, portem un informe mèdic que diu que el Genís no podrà tornar a caminar». Plores, la vida et porta al límit i, al final, t’adones que plorar és bo. No vaig poder parlar amb el meu fill fins al cap d’un mes”, va explicar el soci de Rosell, que va subratllar el mal tracte rebut per part de Lamela: “Vaig tenir la sensació de ser molt poca cosa. El menysteniment va ser brutal. No recordo que em mirés a la cara. Mirava més el mòbil que a mi”.\nBesolí, que manté la mateixa causa oberta a Andorra -és ciutadà al Principat-, va aprofitar l’entrevista per elogiar el valor de Rosell, amb qui va compartir cel·la a Soto del Real, i agrair-li l’atenció que li va dedicar: “Gràcies al Sandro m’he pogut mantenir de peu, mai no podré agrair-li tant de suport i afecte”. Al mateix temps, va recordar que continua tenint els comptes embargats per la justícia, un fet que afecta el seu dia a dia i el de la seva família.\nJoan Besolí Barça Sandro Rosell


Un agent de Figo diu que aquest no es decidirà fins la pròxima setmana\nFlorentino Pérez es reuní ahir amb Del Bosque per parlar entre d'altres de Tristán\nEl jugador portuguès del FC Barcelona, Luis Figo, no prendrà una decisió sobre el seu futur fins la setmana que ve, segons va assegurar ahir Jorge Gómez, col·laborador de José Veiga, representant del jugador, qui va descartar que avui pugui ser presentat com a no jugador del Reial Madrid, tal i com s'ha especulat aquestes últimes hores.\nNo obstant això, va deixar oberta qualsevol possibilitat en comentar que si Figo porta la samarreta del Reial Madrid és una «opció com qualsevol altra» però «no podria dir les possibilitats que té de quedar-se al Barcelona o d'anar a jugar al Reial Madrid», va apuntar l'ajudant de José Veiga, representant del jugador portuguès.\nMentrestant el futur de l'encara jugador del Reial Mallorca, Diego Tristán, és encara una incògnita. Ahir horabaixa el nou president del Reial Madrid va estar reunit amb Vicente del Bosque, màxim responsable esportiu de la primera plantilla blanca, malgrat que de la reunió no en va transcendir gaire.\nTristán i el Reial Mallorca varen arribar a un acord amb la candidatura de Lorenzo Sanz perquè el davanter vermellenc jugàs en el Reial Madrid les pròximes cinc temporades a canvi de 2.800 milions de pessetes més el jugador Samuel Etoo.\nLa derrota de Sanz ha deixat a l'aire aquest acord, malgrat que l'expresident madridista deixà a disposició del nou president l'acord arribat amb el futbolista. Florentino Pérez ja s'ha apressat a dir que tant el futur de Diego Tristán com el d'Etoo estan en mans del cos tècnic del Madrid, malgrat que ell considera que Diego no val 2.800 milions de pessetes.


Dia internacional de les persones amb discapacitat - Notícies sobre accessibilitat\nAvui es commemora una data centrada en la inclusió i l'accessibilitat universal\nAvui, 3 de desembre, es commemora el dia internacional de les persones amb discapacitat. Des que va apreciar aquesta iniciativa el 1992 de la mà de les Nacions Unides, aquesta data s'ha centrat a conscienciar la societat sobre la inclusió i la necessitat de l'accessibilitat universal. Cada any, l'ONU s'ha impulsat un enfocament concret sobre un tema, normalment relacionat amb una problemàtica comuna a la qual cada dia les persones amb discapacitat han de fer front.\nAquest any, el teló de fons d'aquesta jornada és La inclusió importa: accés i apoderament per a persones amb tot tipus de capacitat. Sota aquesta premissa, el propòsit d'aquest any és posar en el plànol social la necessitat de fer més accessibles les ciutats i espais urbans, així com afavorir la inclusió de social de les persones amb discapacitat que solen passar desapercebudes per la societat.\nPerquè tot això no acabi en solament bones intencions, l'ONU recalca la necessitat de millorar les dades i estadístiques referents a les persones amb discapacitat. Es tracta d'un pas bàsic per poder passar a mesures i accions concretes. Solament amb la resolució d'alguna cosa tan elemental com saber el nombre de persones amb discapacitat en una ciutat, regió o país; es poden prendre mesures efectives a favor de la inclusió. A més, el reconeixement públic de les persones amb discapacitat suposa donar major visibilitat social a una realitat que normalment marginada i invisible.\nD'altra banda, el reconeixement públic de les persones amb discapacitat posa en el plànol polític la necessitat d'adaptar els espais públics i privats. Fets com anar a comprar, al treball o fins i tot sortir de casa suposen encara avui una activitat inviable per a la majoria de persones amb discapacitat o mobilitat reduïda. Per això, una jornada com la d'avui aposta pel compromís social de totes les persones per millorar alguna cosa tan vital com és l'accessibilitat i la igualtat de drets.


El PSC farà primàries obertes al maig per triar candidat a l’alcaldia | betevé\nAmb la incògnita de si repetirà Jaume Collboni, s'hi podran presentar i votar militants i ciutadans sense afiliació, que hauran de recollir avals\nMarc Garcia | dimarts, 13 de març del 2018, a les 15.53\nEl PSC de Barcelona ha donat el tret de sortida a les primàries per escollir el candidat a les municipals del 2019, que es faran el 12 de maig. A diferència d’altres partits, les primàries socialistes són obertes a tots els ciutadans majors de 16 anys i residents a Barcelona, siguin militants del PSC o no, que s’hauran d’inscriure en un registre. També poden presentar candidatura tant afiliats com no afiliats al partit, que hauran de recollir avals. El líder municipal del PSC, Jaume Collboni, no ha confirmat encara si repetirà.\nEls aspirants hauran de recollir primer 50 avals de militants per ser proclamats precandidats. El termini acaba el 10 d’abril. Si superen la barrera, el Consell de Federació els autoritzarà i n’hauran de recollir de nous: 360 de militants del partit i entre 500 i 1.000 de ciutadans no afiliats. La primera volta de les primàries serà l’11 de maig. Si cap candidat no obté el 40 % o més dels vots (a 10 punts del segon), hi haurà una segona volta el 19 de maig.\nSi només hi ha un aspirant serà proclamat candidat sense votacions. L’exdegà de la UPF Joan Josep Moreso presidirà l’autoritat electoral, formada per cinc persones. A diferència de les primàries del 2014, els votants que no siguin afiliats al PSC no hauran de pagar un euro per votar. Malgrat la polèmica pel vot de ciutadans pakistanesos, el 2014, el primer secretari del PSC de Barcelona, Ferran Pedret, ha assegurat que “no hi va haver cap discussió sobre la legitimació” dels resultats.\nRepetirà Jaume Collboni com a candidat del PSC?\nFonts properes al líder municipal del PSC asseguren que volen respectar els temps fixats en el procés de primàries. En una entrevista al gener al programa ‘bàsics’, de betevé, Collboni va dir que mantenia converses amb gent de dins i fora del partit per presentar candidatura. Pedret no ha dubtat que hi haurà “candidats solvents”. El secretari d’Organització del PSC, Salvador Illa, ha dit que la gestió d’Ada Colau “ha estat un fracàs rotund” i que la ciutat necessita “menys experiments i més experiència”.\n— eleccions primàries — PSC


per Redacció , Terrassa, 24 de març de 2018 a les 07:00 |\nAquest dissabte 24 de març Terrassa compta amb diverses propostes culturals, us en destaquem algunes:\nÚltims dies en què Terrassa està immersa en el 37è Festival de Jazz amb un munt d'actuacions i concerts. Vacarisses, Matadepera i Viladecavalls comparteixen la capitalitat del jazz.\nCarrer de Joan Coromines, 11.30 hores\nAnimació infantil, jocs, de l’aigua, un taller del cicle de l’aigua i altres entreteniments per als nens i nenes.\nCasal de barri de Sant Pere, avinguda 22 juliol, 337, a les 18 hores, taquilla inversa\nEl grup de cultura popular La Papallona de Sant Pere reprèn el cicle de narració contes per nens i nenes de 6 a 9 anys. La recaptació econòmica servirà per costejar les despeses de la nova Papallona que es presentarà oficialment el proper 18 de maig durant la Festa Major del barri de Sant Pere. En aquesta ocasió podrem escoltar el conte sobre el paquet que el carter Hans havia de lliurar a la persona més important del poble, també ens sorprendrem amb el fenòmen del vent i les estrelles del firmament...\nPlaça Vella a les 18.30 hores\nEl col·lectiu #nocallaremterrassa ha organitzat un acte/concert a favor de la llibertat amb un conjunt de concerts amb alguns grups terrassencs i representacions artístiques.\nEdificis emblemàtics de Terrassa s'apagaran per la campanya, 20.30 a 21.30 hores\nL'objectiu és que tothom apagui els llums durant una hora. A Terrassa es tancarà l’enllumenat ornamental de la Torre del Palau, com també el que hi ha al monument de la Dona Treballadora i la plaça de l’Assemblea de Catalunya.\nConcert de Toni Marbà presentant "Cara B"\nBau House, avinguda de Jacquard, 1 a les 21 hores, taquilla inversa\nCultura i mitjans, cap de setmana, propostes culturals, propostes, cultura, terrassa


L’Ajuntament d’Altafulla se sumarà a la Setmana Europea de Prevenció de Residus\nEl programa de la Festa Major de Sant Martí inclourà diverses activitats i campanyes de sensibilització en aquesta línia\nFront comú del món local en la prevenció i gestió de residus municipals. Tècnics i professionals del sector s’han reunit al Museu de Ciència del Cosmocaixa de Barcelona en la jornada ‘Prevenció i Gestió dels Residus municipals: cap al 2030’.\nEls principals objectius de la trobada han estat implicar els ens locals en aquest canvi cap a un model més sostenible i buscar estratègies comunes per tal d’assolir els nous objectius de reciclatge i d’abocament de residus que estableix ‘L'Agenda 2030 per al Desenvolupament Sostenible’, aprovada per l’Assemblea General de les Nacions Unides l’any 2015.\nEls assistents han conegut nous projectes de recollida selectiva a Catalunya, així com diverses experiències en prevenció. Altres punts destacats han estat la importància dels residus comercials i tèxtils en la recollida selectiva, i la necessitat d’implicació dels ens locals amb la nova normativa dels plàstics d’un sol ús.\nUna línia, aquesta darrera, en la qual l’Ajuntament d’Altafulla ja hi treballa. Pel sopar popular de la Festa Major Petita d’aquest passat mes de setembre, el consistori va posar a la venda lots sostenibles de plats, coberts i gots reutilitzables amb la voluntat de reduir la gran quantitat de plàstic que es genera en actes d’aquest tipus. La idea és fer-los servir en qualsevol activitat de caire popular que se celebri al municipi, com les que tenim a tocar de la Festa Major del proper mes de novembre. La coalcaldessa i regidora de Medi Ambient, Alba Muntadas, ha insistit en la necessitat de “donar exemple des de l’Ajuntament i d’impulsar campanyes de conscienciació ciutadana”.\nAltres propostes que el consistori altafullenc contempla per Sant Martí s’emmarquen dins de la Setmana Europea de Prevenció de Residus, que se celebra arreu del territori del 16 al 24 de novembre. Muntadas ha avançat una jornada de sensibilització a l’Aula de Natura que gestiona el GEPEC a la Finca Canyadell sobre l’impacte que tenen en el medi ambient les canyetes d’un sol ús; així com l’organització d’un ‘escape room’ entorn la prevenció de residus. També es preveuen tallers de sensibilització a les escoles.\nLa incorporació d’energies renovables als equipaments municipals és una altra de les mesures en què treballa l’equip de govern per tal de complir amb el compromís de disminuir en un 20% les emissions de CO2 l’any 2020. La coalcaldessa ha explicat dos projectes que tenen damunt la taula per millorar la gestió de l’escola La Portalada. D’una banda, estudien la substitució de l’actual caldera de gas del centre per una caldera de biomassa; i, de l’altra, valoren la possibilitat de fer funcionar el futur gimnàs amb energia eòlica.\nUn altre dels compromisos de l’Ajuntament és l’adquisició de vehicles municipals més sostenibles.\nAlba Muntadas, coalcaldessa d'Altafulla i regidora de Medi Ambient


Escrivint l’art al Centre Kepler | Calaix de textos | Cal·ligrama BCN\nEscrivint l’art al Centre Kepler | Calaix de textos\nDissabte passat vam fer la primera sessió del taller d’Escriure l’art amb la Kàtia, el Pol i l’Andreu al Centre Kepler. Vam parlar dels surrealistes i a partir de l’obra “El fals mirall” de René Magritte, aquest ull on es reflecteix el cel, vam engegar el motor creatiu per crear textos breus, cadascú des de la seva mirada particular.\nLa Kàtia, amb especial sensibilitat, es va inspirar amb una altra obra de Magritte per escriure la següent història:\nEn una habitació hi ha una pintura amb un ull que per dins tenia un cel amb núvols blancs. El més curiós és que el cel i els núvols eren reals. La pintura és d’un robot que mira per la finestra i se sorprèn perquè cauen homes del cel. El robot vol volar com els homes que cauen del cel i es fica dins de la pintura. Llavors vola dins la pintura de l’ull.\nPer un altre cantó, el Pol mostra maduresa en la seva narració, que agafa un to més reflexiu:\nM’adormo, m’adormo i observo. Un somni infinit de mil colors. M’aturo, inconscient, sense la vista clara, per reconèixer la forma d’un núvol. Són tots diferents, però a la vegada iguals. Un elefant, un monocicle, unes patates fregides…Semblen tan diferents, amb diferents accions i moviments, però al final són només les formes d’aigua evaporada que decideix el vent. De cop i volta tot s’esvaeix, tot queda negre, sense forma ni definició. S’ha acabat, no hi ha res a dir. Contra el poder de la imaginació no s’hi pot fer res.\nI l’Andreu va demostrar tenir una gran imaginació elaborant aquest microrelat tan original:\nL’ull està en un bosc sol, venia volant de molt, molt lluny i quan es va acabar el vent, va caure a les branques i es va quedar atrapat. Al cap d’una estona va venir un robot, el va agafar, se’l va emportar a casa i el va clavar a la paret.\nPer últim, la Kàtia, jugant amb unes paraules triades a l’atzar i emmarcades en aquest inquietant quadre de Hopper, va elaborar aquest interessant microrelat:\nL’astronauta està enamorat de l’Adrià. El gos està nedant al mar. Quan es cansi entrarà a la casa. Tots estan molt espantats perquè la casa està flotant, al costat d’una balena. La balena entra a la casa i ningú s’espanta. L’astronauta es tira al mar i munta sobre un dofí. El gos puja les escales i les mulla totes. Puja fins al sostre i veu musclos prenent el sol. El gos s’espanta i cau al mar.\nI bé, a mida que la cosa es va anar animant, fins i tot uns zombis van fer cap al taller -ja ens entenem, oi?\nUs felicitem autors i autora per aquests textos i us animem a seguir escrivint ja sigui sobre robots o ualabis ; )\nSi us heu quedat amb ganes de crear més històries, dissabte següent, a la mateixa hora, continuarem amb noves activitats per divertir-nos amb l’art i l’escriptura!\nOne comment on “Escrivint l’art al Centre Kepler | Calaix de textos”\nOhhhhhhhhhhh m’ha agradat molt llegir-les totes, quina imaginació!\nGràcies a tots i totes…\nSònia, mare d’Andreu.\nThis entry was posted on Juliol 9, 2013 by caligramabcn in Calaix de textos and tagged escriptura creativa; art; inspiració.


Ajuntament de Masquefa, autor a Notícies de l'Ajuntament de la Vila de Masquefa - Pàgina 277 de 509\nL’Associació de la Gent Gran celebra dissabte l’assemblea general anual\nL’Associació de la Gent Gran de Masquefa celebrarà aquest dissabte, 2 de novembre, la seva assemblea general anual, a les 17.30h en primera convocatòria, i a les 18h en segona convocatòria. Oberta exclusivament als socis de l’entitat, l’assemblea tindrà lloc a la Sala Polivalent del Recinte Rogelio Rojo. Entre altres punts de l’ordre del dia,…\nEl Casal de Joves acollirà un curs de cangurs\nEl Casal de Joves de Masquefa ha organitzat per al divendres 8 i el dissabte 9 de novembre un curs de cangurs. La iniciativa s’adreça a joves de més de 15 anys que tinguin ganes d’aprendre uns coneixements que després els poden ser de gran utilitat a l’hora d’aplicar en famílies. El curs es farà…\nL’Ajuntament de Masquefa torna a posar a la venda les cinc parcel·les que té en propietat a la urbanització de Can Valls destinades a ús residencial. Aquestes parcel·les -on es poden edificar habitatges unifamiliars- surten ara a subhasta amb un preu més avantatjós, ja que s’ha ajustat a la realitat de l’actual moment del mercat…\nFesta de la castanyada i diada de Tots Sants a Masquefa\nMasquefa acollirà diverses activitats amb motiu de la festa de la castanyada i la celebració de Tots Sants. Festa de Halloween a la Rojo D’una banda, aquest dijous, 31 d’octubre, a la nit, els masquefins podran celebrar la castanyada amb una festa de Halloween a la Sala Polivalent del Recinte Rogelio Rojo. Organitzada pel grup…\nAmb el lema ‘Masquefa té sang!’, la nostra vila tornarà a acollir el divendres 15 de novembre una campanya solidària de donació de sang. De les 10 del matí a les 2 del migdia, i de les 4 de la tarda a les 9 del vespre, la Sala Polivalent del Recinte Rogelio Rojo obrirà portes…\nAmb motiu de la celebració de Tots Sants, del dimarts 29 d’octubre al divendres 1 de novembre, ambdós inclosos, el cementiri municipal de Masquefa romandrà obert de les 8 del matí a les 6 de la tarda de manera ininterrompuda.\nGeneralPer Ajuntament de Masquefa 25/10/2013\nEl Club Patinatge Artístic Masquefa torna a viure un festival multitudinari\nEl festival que cada any organitza el Club Patinatge Artístic (CPA) Masquefa va tornar a omplir dissabte de gom a gom el pavelló poliesportiu i va confirmar novament el gran arrelament que aquesta disciplina esportiva i artística està assolint a casa nostra. Fins a 130 patinadores -entre les del club amfitrió i les entitats convidades-…\nGeneralPer Ajuntament de Masquefa 24/10/2013\nRècord de visitants a l’exposició de Missatgers\nL’exposició de dibuix, pintura i ceràmica que l’Associació Artística Missatgers va organitzar el cap de setmana passat a la Capella del Roser va ser un autèntic èxit de participació i va registrar un degoteig constant de visitants al llarg de divendres, dissabte i diumenge. L’entitat, que cada any organitza aquesta exposició per donar a conèixer…\nEl Maset ‘estrena’ pista\nL’Ajuntament ha reformat la pista a l’aire lliure del Maset. La instal·lació, que s’havia deteriorat pel pas del temps, s’ha pavimentat de nou. També s’hi han pintat les senyalitzacions per a la pràctica del futbol sala i el bàsquet. Amb aquestes millores, els veïns del Maset guanyen una ‘nova’ pista polivalent, ja que a més…


La llevantada deixa a les fosques algunes zones d’ Ulldecona | La Plana Ràdio\nLa llevantada deixa a les fosques algunes zones d’ Ulldecona\ndimarts, 2 desembre, 2014 /0 Comments/in Montsià, Política /by Josep\nNúria Balagué, alcaldessa d’Ulldecona, ahir als estudis de La Plana Ràdio. (Foto :J.Roig)\nL’averia d’un transformador va provocar l’incident que es va resoldre en tres hores\nL’alcaldessa del municipi lamenta la poca paciència d’alguns veïns, tenint en compte la gravetat de l’avaria, i sobre tot, les condicions climatològiques amb les que es va haver de resoldre.\nL’aigua també ha fet mal als camins del terme, als que l’ajuntament hi destinarà properament 175.000 euros per arreglar-los.\n(J.Roig/T.G.).- Desprès de la perllongada llevantada que va afectar el territori el passat cap de setmana, es comencen a conèixer algunes de les conseqüències dels forts aiguats, com per exemple la crema d’un transformador de Fecsa, el passat diumenge a Ulldecona i que deixava als veïns d’algunes zones baixes del municipi, tres hores sense llum.\nNúria Balagué, alcaldessa d’ Ulldecona, explicava ahir des del programa “Món Local” de La Plana Ràdio, que calia donar gràcies perquè no va haver-hi cap dany ni material ni humà, a l’hora que lamentava la poca paciència d’alguns veïns i l’exigència de que l’avaria s’arreglés més ràpidament, tenint en compte les condicions climatològicament adverses amb que es va tenir que treballar. “ Des d’aquí vull donar les gràcies a la companyia, a la policia local i al personal de l’ajuntament que van fer lo que tenien que fer i van estar al lloc quant tocava, per a que l’ incidència, amb tres hores, estigues arreglada” defensava l’alcaldessa.\nBalagué també informava dels estralls que l’aigua ha provocat als camins del extens terme municipal faldut, sobre els quals encara no s’havia actuat esperant, precisament, l’arribada dels temporal, habitual tots els anys per aquestes dates. Ara, les properes setmanes, l’ajuntament d’ Ulldecona començarà l’arranjament al que hi destina un pressupost de 175.000 euros.\nPerò no tot han estat problemes, l’aigua també ha portat beneficis, com per exemple a l’embassament d’ Ulldecona, que ,segons Núria Balagué, ahir seguia omplint-se allunyant la inquietud dels regants ja que de no ser així, les properes setmanes haguessin tingut problemes de subministrament ja que el pantà, abans de les pluges, estava pràcticament sec, solament amb poc més de mig hectòmetre cúbic d’aigua.\nTags: Camins, Nuria Balague, Ulldecona, alcaldessa, avaria, llevantada\nhttp://laplanaradio.cat/wp-content/uploads/2015/09/logoemissora_carregant-300x157.png 0 0 Josep http://laplanaradio.cat/wp-content/uploads/2015/09/logoemissora_carregant-300x157.png Josep2014-12-02 10:09:242014-12-02 10:09:24La llevantada deixa a les fosques algunes zones d’ Ulldecona\nUlldecona acollirà les I Jornades Apple de les Terres de l’Ebre\nUlldecona organitza una recollida de signatures\nEl ple d’Ulldecona aprova instar a la Generalitat a elaborar un pla de rescat per a aturats majors de 45 anys\nEls Pastorets d’Ulldecona omplen el teatre el dia de l’estrena\nApasa instal•la a Santa Bàrbara un Servei de Teràpia Ocupacional Santa Bàrbara contracta un paleta per la construcció del nou “Hotel...


Arrels del Vi celebra un any històric de la DO Empordà a Sant Martí d'Empúries - Empordà\nEMPORDA.INFO 21.05.2019 | 16:16\nArrels del Vi serà els propers 8 i 9 de juny a Sant Martí d'Empúries EMPORDA.INFO\nArrels del Vi serà els propers 8 i 9 de juny a Sant Martí d'Empúries\nArrels del Vi, la fira vitivinícola més esperada de l'Empordà, celebra la seva XII edició el 8 i 9 de juny a Sant Martí d'Empúries (l'Escala) amb 28 cellers de la DO Empordà i 1 celler convidat del Rosselló. I el 15 de juny, celebra la Festa de la DO Empordà a Barcelona, al jardí del Palau Robert, portant 24 cellers empordanesos, 1 celler convidat del Rosselló i un munt d'activitats per tastar, gaudir, aprendre i viure el món vitivinícola empordanès a la ciutat comtal.\nOrganitzada per Dominic Abernethy, defensor del vi empordanès, i per Tess Oriol i Carlos Krauel de TOCK Projects, Arrels del Vi s'ha consolidat com l'única fira professional de vins de la DO Empordà oberta al públic general amb onze edicions a St. Martí d'Empúries i tres a Barcelona. La Fira suposa una oportunitat irrepetible per gaudir d'un tast obert en copa Riedel de més de 100 referències de vi de la DO Empordà de gamma alta en un entorn excepcional, conèixer de primera mà als propietaris i enòlegs dels millors cellers empordanesos i comprar a preu de celler els excel·lents vins de qualitat i amb personalitat pròpia de la DO Empordà.\nArrels del Vi és ja una fira de referència, lligada a la DO Empordà i a Sant Martí d'Empúries (l'Escala). Dominic Abernethy parla orgullós de com s'ha arribat fins aquí: "Ja fa dotze anys que vam apostar pels vins de la DO Empordà amb Arrels del Vi, i no ens vam equivocar. Any rere any, els cellers empordanesos treballen per oferir vins de qualitat amb personalitat pròpia i l'esforç ha donat excel·lents fruits; per exemple, en cinc anys s'ha doblat el nombre de vins de l'Empordà que assoleixen l'excel·lència a la prestigiosa Guia Peñín. L'aposta per la qualitat dels cellers empordanesos ho és també nostra. Busquem millorar sempre, i oferir la millor experiència vitivinícola de l'Empordà. Oferim el luxe de tastar més de 100 referències dels grans vins de la DO Empordà en copa Riedel, escoltant de primera mà les explicacions dels seus creadors, els propietaris i enòlegs dels cellers empordanesos. Ells, amb la seva passió i la seva generositat, fan que els tastos siguin únics, i cada any aposten per venir a Arrels del Vi. Enguany són més cellers que mai: 28 cellers a St. Martí d'Empúries i 24 cellers a Barcelona, i ens sentim orgullosos de la seva confiança". Tess Oriol afegeix: "I tot gràcies també al públic d'Arrels del Vi, que repeteix i recomana. Ells són veritables amants de la DO Empordà, de la cultura del vi, gaudeixen dels tastos, de les explicacions i dels descobriments que fan a la fira. Oferim un format professional obert a tothom i ens ho valoren molt. L'entorn a Sant Martí d'Empúries és espectacular i l'ambient distès i familiar de la fira, fan d'Arrels del Vi una de les cites més esperades de l'agenda empordanesa. El 15 de juny, amb la DO Empordà i la Ruta del Vi DO Empordà, portarem també al jardí del Palau Robert de Barcelona, l'experiència Arrels del Vi. Hi esperem a molts barcelonins que vinguin a tastar, gaudir, aprendre i viure el món vitivinícola empordanès a la Festa de la DO Empordà. Els vins de la DO Empordà sorprenen, agraden i no deixen indiferent ningú".\nArrels del Vi escalfava motors el passat 20 de maig amb el tast a cegues per escollir els vins guanyadors dels Premis Arrels del Vi 2019, el millor vi blanc, negre, rosat i dolç. El director del tast Rafel Sabadí, sommelier del Uain Bar&Store (l'Escala), ha fet una rigorosa selecció d'experimentats sommeliers, escollits tant per la seva trajectòria, així com per la sensibilitat amb els vins de la DO Empordà i el seu compromís envers el territori. Enguany participen 18 sommeliers en el tast al MAC Empúries. Segons Sabadí, "En un any de rècord pel que fa a reconeixements i nombre d'ampolles venudes, els vins de l'Empordà s'han consagrat en un mercat tan competitiu com és el del vi. Des d'Arrels del Vi n'estem orgullosos i només ens queda felicitar-los per l'enorme feina realitzada durant tots aquests anys. Bravo!".\nAquest són els 18 sommeliers que participen en el tast a cegues dels Premis Arrels del Vi 2019: Cristina Torrent i Aga Ogórek del Restaurant Bo.Tic (Corçà), Clara Antúnez de la Gastronòmica Events; Laura Masramon de la Ruta del Vi DO Empordà; Agnès Gasull, col·laboradora de Cellers de l'Empordà; Jordi Folgado del Restaurant Orígens (L'Escala); Carlos Ventura de l'Enoteca Els Barrils (L'Escala); Adrià Castells de KoSa Bistrot (Palafrugell); Marcelo Chan de Vinilo Wine Bar (L'Escala); Clara Isamat de Vinos Compartidos; Alex Peiró del Restaurant Casamar (Llafranc); Ion Bogdan de Mas de Torrent Hotel & Spa (Torrent); Jordi Grau de Vins i Licors Grau (Palafrugell); Rafel Tubau de Bodega Ratxelet (L'Escala); Gerard Geli del Restaurant Vicus (Pals); Adrià Ferré del Restaurant Can Miquel (L'Escala); Carlos Domínguez del Restaurant Bell-Lloc (Sta. Cristina d'Aro) i Víctor Jiménez de la botiga especialitzada La Vinícola (Barcelona).\nArrels del Vi és la fira professional de vins de la DO Empordà oberta a tothom. Una oportunitat única per tastar més de 100 referències dels excel·lents vins empordanesos en un entorn excepcional, conèixer de primera mà als propietaris i enòlegs dels millors cellers de l'Empordà i comprar a preu de celler veritables joies vinícoles de la DO Empordà. Arrels del Vi celebra enguany la seva XII edició a Sant Martí d'Empúries, el 8 i 9 de juny, al Parc Creuet, sota els pins i vora el mar.\nAmb la col·laboració de l'Ajuntament de l'Escala, la DO Empordà, el Museu d'Arqueologia de Catalunya – Empúries i la Ruta del Vi DO Empordà - Patronat de Turisme Costa Brava Girona - Diputació de Girona, la fira compta enguany amb un total de 28 cellers de la DO Empordà que presentaran varietats de vins d'alta gamma i 1 celler convidat del Rosselló,Domaine Jean Louis Tribouley, referent en la producció de vins naturals en perfecta harmonia entre la cultura i la natura. Han confirmat la seva participació els següents grans productors de la DO Empordà: *lavinyeta, AV Bodeguers, Celler Arché Pagès, Celler Brugarol, Celler Castelló – Murphy, Celler Cooperatiu d'Espolla, Celler Gerisena, Celler Hugas de Batlle, Celler Marià Pagès, Celler Martí Fabra, Celler Mas Pòlit, Celler Pujol Cargol Masarac, Celler Viníric, Cellers d'en Guilla, Empordàlia, Espelt Viticultors, Grup Oliveda, JOC, Mas Llunes, Mas Oller, Mas Vida, Masetplana, Pere Guardiola, Perelada, Roig Parals, Terra Remota, Vinyes dels Aspres i Vinyes d'Olivardots.\nA més, aquest any Arrels del Vi compta amb les tapes d'Anxoves de l'Escala M. Sureda amb pa de tramuntana del Gremi de Flequers Artesans de les Comarques Gironines, així com amb els següents expositors: Formatges La Balda i Le Bolut, el "show" degustatiu d'ostres Ostrens, Oli d'oliva verge Serraferran i el Festival Castell Peralada.\nEnguany, els més petits gaudiran d'una activitat molt especial a Arrels Kids, un taller familiar per pintar amb vi dirigit per Marta Arañó de Tinta i Vi (dissabte a les 6 de la tarda i diumenge a la 1 del migdia i a les 6 de la tarda). També tindrem les esperades visites guiades a les Ruïnes d'Empúries a les 4 de la tarda (dissabte i diumenge), que parlen de com va arribar el vi a aquest punt privilegiat del Mediterrani fa 26 segles i acaba amb el tast de Mulsum (vi romà). I com a novetat d'aquesta XII edició, Laura Masramon, Empordà Personal Sommelier, dirigirà el Tast Terroir(s) de l'Empordà a les 2 del migdia (dissabte i diumenge), un tast per conèixer l'Empordà a través de les seves vinyes, dels seus terrers i dels seus paisatges. On els participants podran degustar grans vins, i al mateix temps conèixer les vinyes que els han vist madurar, on cada copa ens deixarà un paisatge en el record. I per acabar el dia i viure les tardes empordaneses, dissabte i diumenge de 6 de la tarda a 9 de la nit, ens acompanyarà l'ambient de Dj Domjordi al chillout d'Arrels del Vi.


Cartes al futur: Auto-interpelació\nPublicat per Assumpta a 11:11\nAssumpta 11 de novembre de 2011, a les 11:13\nGràcies, Assumpta, pel teu interès... m'hagués agradat convertir aquest post petit en una bona notícia, però no ha pogut ser.\nXeXu 11 de novembre de 2011, a les 11:17\nEi, però amb aquella alegria, eh! Que seguim per aquí, i no és poc! I a més vas fent les teves manualitats, que algun caleró et reporten!\nAssumpta 11 de novembre de 2011, a les 11:24\nSí, això, sí... aquest blog, poc a poc, es va omplint de posts i tots hi anem passant :-))\nBe, ehem... això de les manualitats... si et digués els "beneficis" que porto en gairebé deu mesos ens deprimiríem tots dos... hi ha mesos sencers que no venc res de res. Però bé, com tu dius, ens ho hem de prendre amb alegria ;-))\nYáiza 11 de novembre de 2011, a les 11:29\nAssumpta, no pateixis! A principis d'estiu jo et busco un lloc a la fira de Festa Major del meu poble perquè puguis vendre de tot! ;) Que fas coses molt maques!\nCarme Rosanas 11 de novembre de 2011, a les 11:30\nÉs una bona idea, auto-interpel·lar-se. Ho podríem fer en moltes coses...\nA mi també m'agradaria la bona notícia!\nM'agrada veure aquest blog actualitzat.\nAssumpta 11 de novembre de 2011, a les 11:54\nAi, YÁIZA, que ets maca :-) però això ja m'ho va dir un noi que va venir a revisar la caldera de la calefacció, que deia que ja l'hauríem de canviar i jo li vaig dir que ja ho farem quan ens toqui una travessa... hehehe... bé, doncs ho vaig mirar i a tot arreu demanen el "carnet d'artesà", i per obtenir aquest carnet has d'estar al corrent del pagament de les obligacions fiscals, o sigui, cotitzar com autònom... i difícilment podré jo mai cotitzar com a res si el que hauria de pagar és unes DEU VEGADES MÉS que el que guanyo... Estic condemnada a ser una "il·legal" de per vida, cosa que, per cert, no m'agrada gens ni mica... jo que sempre he estat la tia més estricta del món en aquests temes... però no puc fer-hi més.\nPerò moltes gràcies de totes formes!! ;-)\nCARME, tot arribarà ;-) Ja saps que els cinquanta han de ser una magnífica dècada per mi... i tinc una sèrie de pressentiments magnífics... quan hi penso, tot el que em ve al cap és positiu :-))\nMcAbeu 11 de novembre de 2011, a les 12:57\nÉs una època difícil perquè arribin bones notícies per poder contestar afirmativament aquesta auto-interpelació. Però un dia o l'altre això s'arreglarà, s'ha d'arreglar per força. :-)\nAssumpta 11 de novembre de 2011, a les 14:51\nMAC, bé, mentre no s'arregla (gracies pel teu optimisme, però les notícies que donen a Catalunya Informació no són massa bones) també em conformaria si em toqués una travessa hehehe...\nLlavors em posaria a escriure un llibre i, com seria molt rica, aniria a alguna editorial tipus Edicions 62 i els hi diria que publiquessin el meu llibre que jo ja ho pagaria tot i més... i com es vendria molt i seria un èxit impressionant, doncs ja tindria feina: seria escriptora.\nEl segon llibre ja me'l publicarien ells mateixos :-))\nLaia 12 de novembre de 2011, a les 17:36\nOoooh, el 11-11-11 a les 11:11! :) Ho has clavat, noia! ànims, a veure si la cosa s'anima ara que vindran èpoques de fer regals!\nXarnego 14 de novembre de 2011, a les 21:54\nMolt interessant la proposta\ntinc que rumiar alguna carta\nper el meu futur o els dels altres\ntal vegada alliçonador.\nAssumpta 14 de novembre de 2011, a les 23:26\nLAIA, hehehe sí el vaig voler programar a aquest dia i a aquesta hora. El que passa és que no ho recordava i quan ho vaig veure em va fer gràcia a mi mateixa!! :-DD Què ximpleta sóc!!\nAixò, això a veure si la cosa s'anima!! ;-))\nXARNEGO, ui, això d'una carta al futur pels altres alliçonador m'ha fet una mica de por hehehe (a no ser que vagi per polítics i banquers) ;-))


Palma acull a partir d'aquest dimecres la Fira d'Ocupació 2018\nLa Fira de l'Ocupació 2018 de PalmaActiva ha començat aquest dimecres a la sala Mallorca del Palau de Congressos, amb la conferència 'A la recerca de l'energia triomfant', a càrrec de Juanma Iturriaga.\nLa regidora de Turisme, Treball i Comerç, Joana Maria Adrover, ha destacat que aquest any les conferències de motivació es fan el primer dia, abans de la jornada de contacte amb empreses, perquè «la cerca de treball és també un treball en el qual no s'ha de perdre ni l'esperança ni la il·lusió», segons ha declarat.\nPer la seva banda, la presidenta de PalmaActiva ha destacat la importància de la motivació i de l'actitud com a «factors d'èxit» en la cerca de treball.\nDesprés d'aquesta conferència, han tengut lloc una sèrie de xerrades breus sobre gestió de persones a càrrec de Som Hotels, Happy Force i Habitissimo.\n«Estam vivint un canvi accelerat del món laboral i la tecnologia és una de les protagonistes d'aquesta revolució, no només per les eines que aporta sinó pels nous models que planteja per gestionar el talent, posant les persones al centre i donant prioritat al compromís i la motivació com a claus de la productivitat i la innovació», ha expressat el fundador de Happyforce, Álex Ríos.\nPer la seva banda, la directora de RRHH de Habitissimo ha assegurat que «la felicitat també es treballa» i ha explicat durant la seva intervenció quins són per a ella els punts clau de l'apoderament o els ingredients de la recepta de la felicitat en el treball.\nJornada de contacte amb empreses\nAquest dijous continua la Fira amb la jornada de contacte amb empreses, on els ciutadans tendran l'oportunitat de deixar els seus currículums i parlar amb responsables de RRHH de 45 empreses que ofereixen més de 1.600 llocs de treball. Aquest any l'horari serà de 09:30 h a 18:00 h ininterrompudament, sense pausa al migdia, i les 45 empreses participants hi assistiran durant tot el dia.\nD'aquesta manera, «els ciutadans tenen un ventall de temps més ampli per fer entrevistes i deixar el seu currículum», ha afirmat Adrover.\nEntre les novetats d'aquest any, també han destacat que per accedir al recinte firal és imprescindible inscriure's i que vuit empreses realitzaran seleccions grupals. De moment, la xifra de persones que ja s'han inscrit en la Fira és de 5.200.


LLEGANDO A LA FÁBRICA DE CEMENTO...: TEMPURA DE CARXOFES\nAhir vaig tenir l'honor d'assistir a un interessant acte patrocinat per la UOC: "Gastronomia i xarxes socials", presentat per la nostra estimada amiga i col·lega de "Cuinejar" la Laura Solanilla, que, a sobre de mantenir el blog de cuina i cuinar molt bé, a hores mortes es dedica a ser professora de humanitats en aquella santa institució. Allà es va reunir lo millor de cada casa del món gastroblogaire i es va fer una taula rodona sobre les aventures i desventures d'aquesta colla de grillats que tractem de fer cultureta cuinaria a través d'internet. I, com no, varem acabar menjant i bevent, que és en definitiva a lo que anàvem. Gaudirem d'un cava magnífic i d'uns pans espectaculars oferts per un dels participants a l'acte, en Daniel Jordà, un autèntic geni del tema panarra.\nEs va presentar també a l'event un interessant estudi sociològic, del qual la Laura n'és l'autora, junt amb en Xavier Medina: " La gastrosfera catalana" on estudien amb molt encert cóm són els blogs i els blogaires dedicats a la gastronomia i que publiquen en català. Un estudi força pormenoritzat que dona una idea molt clara de la mena de gent que som els gastrobloguers en diversos aspectes sociològicament rellevants. La nostra trobada, a demés va poder afegir a l'estudi sociològic noves dades, potser més d'antropologia física, al constatar , tant els autors com el públic, que el tipus físic del bloguer de cuina mig és el d'una persona a qui evidentment li agrada parlar de cuina... però molt més gaudir-la!.\nUn dels temes que es varen tocar a la xerrada va ser la promoció del consum de les fruites i hortalisses de temporada, els productes ecològics i els anomenats "kilòmetre 0". Personalment no puc estar\nmés d'acord amb aquest tema. Consumir el producte del teu propi entorn i en el seu moment adequat no té més que avantatges. D'una banda la immediatesa del consum (no passen més de 24 hores des de que el pagès ha arrencat la col i tu l'estàs fent bullir a l'olla) fa que la verdura no perdi sabor o nutrients ni es contamini amb qualsevol producte que se li pugui afegir per a la seva conservació. D'altra banda s'ajuda a la pagesia local que es lliura del decrement dels seus ingressos degut a la part del pastís que s'enduen intermediaris, transportistes, majoristes, minoristes i mafies diverses... A més s'evita la despesa del transport i tots els problemes ecològics i de consum energètic que representa. Jo mateix, que visc en un racó del Vallès (com el Vallès no hi ha altra cosa) tinc la sort de comptar amb una cooperativa d'agricultura ecològica, que cada setmana em forneix d'una caixa d'excel·lents verdures diverses, la majoria conreades en un hort situat a menys de cinc kilòmetres de casa meva. Hort que, fins i tot puc anar a visitar de tant en tant per veure cóm creixen els futurs inquilins de la meva cassola.\nI fidels a l'esperit de potenciar el producte de temporada, encetem avui una sèrie d'articles de cóm cuinar la carxofa, de la qual estem entrant de cap en el seu moment millor. Tot i que encara son una mica buides i no tant rodonetes i carnoses com a plena temporada comencen ja a estar força bones. I avui veurem una manera sencillíssima de fer-les i amb la que queden ben bones: en tempura.\nLa tempura és aquest arrebossat tant popular en la cuina japonesa i que, segons sembla van introduir en aquell país els jesuïtes allà per el segle XVII, els quals van introduir el costum de prendre peixos i verdura en els temps de penitència, que no eren només la "quaresma", sinó també uns dies més de l'any, anomenats en llatí quattuor tempora (en català: quatre tèmpores).\nLa mescla per l'arrebossat és molt senzilla. Actualment es pot trobar amb facilitat farina especial per a tempura, però la farina convencional també dona bon resultat. En un bol d'aigua ben freda (fins i tot podem deixar-la una estona amb glassons) hi anirem afegint i deixatant la farina amb ajuda d'unes varilles de batre fins que aconseguim una mescla d'una textura semblant a un iogurt batut. La mescla es pot fer servir per arrebossar qualsevol verdura o vianda. En el nostre cas, les carxofes.\nPel que fa a aquestes, cal eliminar-ne totes les fulles que no ens semblin tendres (i unes quantes més, per que sempre n'acaben de quedar de dures), i tallar-les longitudinalment en talls ben fins (de 3 o 4 ml.)\nOmplirem la fregidora o l'estri que fem servir (jo faig servir un wok) d'oli i l'escalfarem a foc viu. Una gota o dos de la barreja per arrebossar tirada a l'oli calent ens dirà quan aquest està a punt. Ho veurem quan es formin bombolles al voltant de la gota i aquesta pugi a la superfície.\nSubmergirem els talls de carxofa en la tempura, els escorrem i els posem a fregir fins que estiguin ben daurat, procurant no posar-ne masses a la vegada per evitar que s'enganxin. Tot seguit els posem a escorrer sobre paper absorbent.\nEn general la primera fregida surt molt bé i les peces acaben amb un arrebossat inflat i daurat, però a mida que el volum d'oli va disminuint i conseqüentment la seva temperatura augmentant, el resultat comença a no ser tant bo. Per solucionar una mica aquest problema, és una bona idea afegir un raig d'oli fred a la paella, lo qual augmentarà el volum de líquid i en rebaixarà una mica la temperatura. En tot cas no recomano fer més de tres o quatre tandes seguides de fregit.\nEn el nostre cas hem acompanyat les carxofes amb una salseta per anar-les remullant que hem confegit mesclant suc de llimona, salsa de soja i "chile" picat, per donar-li una mica de vidilla.\nAnimeu-vos a fer tempura que està molt bona i bon profit!!\nEtiquetes de comentaris: ARREBOSSATS, CUINA ORIENTAL, PATATES I HORTALISSES, Què cal menjar per suportar el mil•lenni?


L'Almadrava: de gener 2011\n'Als braços de l'Alguer jo tenc de tornar'\nD'esquerra a dreta: Claudio G. Sanna, Emiliano Di Nolfo, Xavier Brotons, Joan-Elies Adell, Pietro Ledda i Claudia Crabuzza (Teatre Cívic de l'Alguer, 5 gener 2011).\nHe tornat a l’Alguer abans del que tenia previst, convidat per l’entitat Cabirol per participar en l’acte de presentació del CD i DVD Un home del país. Cançons i records de Pino Piras, de Claudia Crabuzza i Claudio Gabriel Sanna, que va tenir lloc la Nit de Reis al petit però bufó Teatre Cívic de l’Alguer.\nDe fet, pocs dies abans de les vacances de Nadal, la Claudia em va enviar un missatge convidant-me a prendre part en aquest esdeveniment, i el cert és que no m’ho vaig pensar dues vegades. La Claudia i el Claudio Gabriel els vaig conèixer personalment el mes de novembre passat, quan van venir a Barcelona (Espai Mallorca) a presentar aquest seu treball i a Tarragona a fer-hi un entranyable concert al Teatre Metropol. Aleshores vam parlar de Pino Piras, de les seves cançons, de la seva ironia provocadora, de la seva crítica contra el poder i la correcció política ..., i els dos músics algueresos em van explicar anècdotes de la curta vida del gran cantautor alguerès, a través de les quals vaig descobrir coses desconegudes sobre aquest autor que tant m’està fascinant en els últims temps. Aquestes converses amb la Claudia i el Claudio també em van servir per constatar un cop més l’enorme interès que, des de fa uns quants anys, una colla de gent de l’Alguer demostra per recuperar la memòria de Pino i reivindicar tot el seu llegat artístic, un afany que de moment s’ha traduït en la publicació de dos llibres de Raffaele Sari Bozzolo (amb les obres de teatre inèdites i el cançoner complet de Piras), la digitalització de tot el seu arxiu manuscrit i sonor i l’edició del treball esmentat Un home del país. A més, al febrer o al març es publicarà una biografia de Pino Piras basada en les seves pròpies notes manuscrites, rescatades per la seva filla Flavia com qui diu quasi de manera casual juntament amb altre material inèdit (com cassets –els algueresos en diuen caixetes, traduint del francès— amb gravacions seves).\nAquests dos dies a la ciutat catalanoparlant de Sardenya, del 5 al 7 de gener, han estat molt intensos en sensacions, emocions, noves coneixences..., com sempre que vaig a l’Alguer. I també han estat dies de sorpreses molt agradables pel que fa a la vitalitat de l’alguerès, la varietat més peculiar de la nostra llengua catalana. Per exemple, han estat dies en què he conegut joves algueresos que saben parlar alguerès, com el Salvatore, un dels músics que va participar al concert (que el fa servir amb son pare), o com la Gemma, que el sap parlar perfectament però que l’usa en poques ocasions i que s'adona que cal conservar els trets identitaris que singularitzen els algueresos entre el conjunt dels sards. Aquest també ha estat el primer viatge dels sis que he fet a l’Alguer en què m’han parlat en alguerès a l’aeroport de Fertília: va ser a la tornada, quan ens acostàvem al taulell de facturació; jo crec que la noia que ens havia d’atendre ens va sentir enraonar en català a mi, ma germana Carmen i la seva amiga Montse Florenciano, i se’ns va adreçar en alguerès. Quan vam haver acabat els tràmits li vaig dir: “Só content perquè és la primera volta que em parlen en alguerès en aquest aeroport.” I la noia em va somriure i ens va dir: “Gràcies!”\nAquests també han estat dies de retrobament amb els amics algueresos, amb el Salvatore Marinaro (/savaró/, en bon alguerès), lo jutge, una persona encantadora i afectuosa que conec de l’equip de rugbi Amatori l’Alguer que va tenir l’amabilitat de venir-nos a buscar a l’aeroport i de, després, convidar-nos a dinar: com vam xalar mentre menjàvem i parlàvem, i després, quan vam anar a prendre cafè al bar de Joan Pocallumera, tot un personatge de la ciutat, amb qui vam comentar episodis de la novel·la I ragazzi della muraglia (que s’hauria de traduir com Los minyons de la muralla), de Tonino Budruni, que explica com era la vida dels nois que vivien a la Muralla de l’Alguer Vella als anys seixanta del segle XX! De veure com la Llucieta Nurra, de dos anys i mig, ja parla força, en italià (amb sa mare Elisa) i en alguerès (amb son pare Luca, vell companyó). De fet, el Luca ens explicava amb alegria com feia poc, en un supermercat, havia cridat la seva filleta dient-li: “Llucieta, vine en aquí, vine!”, i com una senyora d’uns vuitanta anys li havia dit: “¿Li parles en alguerès a aqueixa minyona? Qui cosa més bella!”\nPerquè el cas és que, una vegada més, he tornat a constatar com agrada als algueresos trobar-se amb els germans catalans i poder parlar amb ells en la nostra llengua. I és que els algueresos no estan acostumats que un desconegut se’ls adreci en català, al carrer o a les botigues: aquí, la norma sociolingüística diu clarament que a un estrany ens hi adreçarem en italià, que és la llengua coneguda de tots. Per això, quan t’hi dirigeixes en català de seguida sorgeix la pregunta: “És català, vostè?” Per això m’agrada encetar una conversa amb aquella colla de jubilats desconeguts que seuen als bancs dels Jardins Manno, al costat del Portal, o preguntar, en una botiga, si m’entenen en català. Si ho faig, m’emporto més d’una sorpresa agradable. Aleshores, després d’uns minuts d’enraonada, se’ls escapa, satisfets, el comentari: “Lo català és divers de l’alguerès, però mos comprenem.”\nTambé m’agrada que els habitants de la Barceloneta de Sardenya ens anomenin germans. Em va passar la Nit de Reis, a les portes del Teatre Cívic: quan hi vaig arribar ja hi havia força gent esperant-se que obrissin la taquilla. Tots parlaven en alguerès i jo els vaig preguntar si sabien si hi havia algú dintre. Després de la sorpresa inicial, em van començar a racontar coses de Pino Piras (qui més qui menys l’havia conegut o havia estat veí seu o d’algun familiar) i quan arribava algun altre espectador em presentaven així: “Mira, avui també tenim en aquí un germà català!” En tot cas, vaig poder comprovar una volta més l’estima amb què parlaven de Pino, com recordaven les seves cançons més conegudes, entre les quals hi havia, com no podia ser d’altra manera, “Quatre quilons” (per cert, tot taral•lejant-la no gosaven dir la paraula merda!).\nCom us explicava més amunt, aquests han estat dies de retrobament amb els amics algueresos, com la Irene Coghene, una noia del Centre Excursionista de l'Alguer que vaig conèixer el juny passat, durant la commemoració del Retrobament, que em va comentar que estan organitzant la trobada anual de centres excursionistes dels Països Catalans, que enguany es farà a l'Alguer; com el poeta Antoni Canu, el qual m’explicava que moltes vegades ha d’acudir al català estàndard per escriure els seus poemes perquè el mot que necessita no hi és en alguerès; com el Miquel Canu, fill del poeta; com l’Àngel Maresca, lo barber. De fet, l’Àngel el visito amb la Montse Florenciano mentre està treballant a la seva barberia al costat de la Torre de Sant Joan. Ens rep efusivament i el primer que fem és felicitar-lo perquè el mes d’octubre passat va guanyar la tercera edició del Premi Pino Piras de cançó (organitzat per l'Associació Cultural Cabirol) en l’apartat de tota una carrera, per la seva trajectòria cantant sempre en el català de l’Alguer. El cert és que les converses amb l’Àngel són sempre especials: és una persona tan agradable i amb tanta saviesa... Aquesta vegada ens parla del seu afecte per Catalunya i Barcelona, on fa poc hi va estar uns dies amb sa muller.\nTornem, ara, a l’espectacle. Poc abans de començar, al vestíbul del teatre, saludo un moment Salvatore Maltana, un dels músics que també surt en el documental; un senyor que hi està a prop ens ha sentit parlar en català i em mira amb ganes de dir-me alguna cosa. Finalment em pregunta si sóc català; ell és alguerès, però ja fa molts anys que viu a Florència, i em parla amb afecte de les cançons de Pino.\nA dins del teatre saludo l’amic Ramon Tilloca, el qual, tot mirant el nombrós públic que ja l’omple, em comenta: “Avui és vengut lo pòpul.” Efectivament, fora dels organitzadors i els músics, el públic assistent està integrat per amics de Pino Piras i gent normal i corrent, humil, del carrer; no pas per intel•lectuals. I és que Pino era un cantant i un comediògraf popular, i per això els algueresos l’idolatren i se l’estimen tant. A propòsit d’això, em ve al cap el comentari d’una de les dones amb qui he xerrat abans que obrissin les portes del teatre: em deia que una vegada es va discutir amb una altra dona perquè aquesta comparava Rafael Catardi (general alguerès catalanista que va escriure poesia en català) amb Pino Piras tot elogiant el primer i menyspreant el segon; i que ella va defensar Pino dient a la seva interlocutora que el que passava és que aquella tenia prejudicis de classe, per dir-ho d’una manera suau.\nAl teatre, Giovanni Chessa, de l’Associació Cultural Cabirol (estudiós i seguidor de Pino, que he conegut personalment també en aquest viatge i que quasi m'ha fet de guia) em presenta Pino Ferraris, l’amic fedal íntim de Pino Piras, amb qui durant molts anys va cantar formant un duo, el qual té una participació destacada al documental. Em rep amb amabilitat i quan li dic que estic estudiant les cançons de Pino em confessa: “Mosaltros sem honorats que a Catalunya vos interesseu per un petit rocó com és l’Alguer.” També és el moment de saludar Daniela Mulas, cantant que també va actuar amb Pino Piras i que fins ara només coneixia pel Facebook.\nL'espectacle comença amb la projecció del documental de Claudia Crabuzza, d'uns 30 minuts de durada, que recull el testimoni de diverses persones que van conèixer Pino Piras (sa mare Maria, Pino Ferraris, Michele Manca, sa germana Anna, Claudio Gabriel Sanna...) o d'estudiosos de la seva obra (Raffaele Sari Bozzolo, Gavino Sole...) El públic, absolutament entregat des del començament, aplaudeix les escenes en què la mare de Pino canta de memòria les cançons del seu fill.\nActe seguit, dalt de l'escenari, Emiliano Di Nolfo, el presentador, ens fa una pregunta a tots els qui hi hem pujat: Claudia Crabuzza, Claudio G. Sanna, Joan-Elies Adell (director de l'Espai Llull a l'Alguer), Pietro Ledda (músic que va tocar amb Pino) i jo mateix, que parlo breument de la importància de la llengua de Piras.\nFinalment, comença el concert pròpiament dit, en què els músics Claudia Crabuzza i Claudio G. Sanna (acompanyats de Salvatore Maltana, Giampaolo Sanna --germà del Claudio--, Dario Pinna i Paolo Zuddas) interpreten les dotze cançons de Pino (algunes inèdites) que conté el CD. No cal dir que l'entusiasme dels espectadors és creixent, amb aplaudiments sonors, crits de "Bravos!", xiulets i acompanyament picant de mans de les cançons més festives. (Per cert, comentant una de les cançons de Pino, "Una espècie de companyó", aprenc una altra expressió algueresa: "llenya verda", que s'aplica a la persona barruda que sempre va de gorra.) I, a l'hora dels bisos, arriba la sorpresa: Claudio demana que pugin a l'escenari Pietro Ledda, Barabba (Barrabàs), i Berto Calaresu, entre l'ovació del públic.\nPietro i Berto són dos músics que van tocar amb Pino Piras; a més, Berto també va fer d'actor a la Companyia del Reganal, creada pel mateix Pino per representar els seus textos teatrals. Però, com em diu Carla Valentino, són sobretot dos autèntics personatges populars de l'Alguer, dos mites, dos cracks, que en diríem nosaltres, dues persones que omplen absolutament l'escenari amb la seva música, el seu carisma, la seva simpatia i les seves bromes. De fet, quan puja a l'escenari Berto saluda amb el seu habitual "Bo(n)es tardes a tots!" i tot seguit confessa: "Jo só vengut en aquí convidat, no he provat arrés", entre el riure del públic. Els bisos, lògicament, són algunes de les cançons més populars de Pino: "Quatre quilons", "Viva sant Pere!" i "Cercant lo pipiribí". Ara el públic està ja absolutament entregat i l'atmosfera que es respira al teatre és de felicitat total. Per acabar, encara un últim bis: músics i públic fan tornar a muntar a l'escenari Berto, que ja n'havia baixat, i entre tots interpreten "La falsa iglésia", una de les cançons més divertidament irreverents de Pino.\nDesprés de l'espectacle em conviden a anar a La botteghina, un petit restaurant regentat per Claudia Crabuzza al cor de l'Alguer Vella, molt a prop del teatre i quasi davant del local on hi havia hagut el llegendari Bar Folklore de Pino Piras (ara hi ha un restaurant anomenat Casablanca), el lloc des d'on, segons conta Pino Ferraris, Pino Piras va cantar per primera vegada la preciosa cançó "Passa Jesucrist", al pas de la processó de Divendres Sant per davant de la iglésia de la Misericòrdia!\nEns hi reunim els músics i els seus acompanyants, els organitzadors de l'acte i alguns amics. L'ambient és extraordinari i el menjar i la beguda, bons i abundants. De seguida sorgeixen converses espontànies amb desconeguts companys de taula, com el Sr. Maltana, pare del Salvatore, que m'explica que sa iaia era sarda (no algueresa) i parlava sard amb ells, els néts, però que ells li responien en alguerès. I és que aquesta era la història habitual a l'Alguer fins als anys 60 del segle XX, com li va passar al poeta Antoni Canu, que arribat de petit a l'Alguer va adoptar la seva llengua i va decidir fer-ne la seva eina poètica.\nLa vetllada --tardada en alguerès-- és senzillament inoblidable, i més quan, una vegada ja hem sopat, Barabba, Berto, Claudio i Salvatore comencen a tocar i a cantar. La veu cantant, però, la porta el duo Pietro Ledda-Berto Calaresu: el primer canta i toca la guitarra i l'harmònica (que sosté a l'altura de la boca amb un curiós sistema per poder sonar alhora la guiterra), mentre que el segon canta i fa les percussions amb maraques, dues forquetes o una pandereta. I amb ells, sempre el contrabaix del Salvatore i la guitarra del Claudio. El repertori consta, bàsicament, de cançons sud-americanes i de peces alguereses. No cal dir que aquesta és la situació somiada per qualsevol apassionat de l'Alguer: poder cantar amb els seus protagonistes, a l'Alguer Vella, les cançons alguereses que conec, acompanyades de bon vi, excel·lent companyia i la simpatia còmplice del Berto i el Pietro. Del repertori alguerès, a banda de les conegudes "Anem anem anant" i altres, en sento algunes per primera volta, com el "Txa-txa-txa de la Muralla", amb una tornada molt encomanadissa que dóna pas a un popurri amb temes com "Què li donguerem a la minyoneta?" (amb la mateixa música que la nostra "Què li donarem a la pastoreta?"), "Cleo, Cleopatra, desbarrassa que tenim d'emblanquinar" (amb la mateixa melodia que la cançó homònima de La Trinca), "Jo no era jo" i "I així passen los dies". O una cançó satírica que em sembla entendre que comença així: "Tens cara de taula i a mi no m'agrada" i que en un determinat punt diu: "Hi he dat els macarrons i s'ha cagat tots los calçons; oi, oi, oi, oi, oi, oi, oia!".\nCom us podeu imaginar, la festa és magnífica i s'allarga fins a quarts de quatre de la matinada.\nL'endemà, dia de Reis, a banda de ser convidats a dinar a casa dels vells amics Caria, una família senzillament encantadora que, a més, són els primers algueresos que vaig conèixer (el 2001), a la plaça Cívica dos minyons em demanen les estrenes. I és que aquí, antigament, del 6 de gener en deien los Tres Reis o les Estrenes, perquè los minyons ixiven als carrers amb una taronja perquè els hi posessin alguna moneda. Sens dubte, d'aquesta manera tan bonica tanquem quasi a la perfecció el cercle d'aquests primers Reis que he passat a l'Alguer: amb un regal inoblidable i estrenant uns minyons! Què més es pot demanar!\nEn tot cas, al vespre, una passejada amb l'amic Toni De Thori per la Muralla i els carrerons i placetes de l'Alguer Vella em fa acabar d'entendre l'enyorament que Pino Piras sentia de la seva estimada ciutat quan vivia a Milà, i que cantava a "Qui trista que és la tarda":\n"La veu dels carrerons,\nlo so del campanil,\nlo cel de mil colors,\nfan l'ànimo gentil.\nAls braços de l'Alguer,\njo tenc de tornar,\nla gent del meu país\njo vull tota abraçar."\nLos minyons algueresos a la plaça Cívica amb les seves estrenes a la taronja.\nFoto 2: Amb Àngel Maresca, a la seva barberia.\nFoto 3: Berto Calaresu (esquerra) i Pietro Ledda, a l'acte de lliurament del Premi Pino Piras (Teatre Cívic, octubre 2010).\nPublicat per Xavier Brotons a dimarts, de gener 11, 2011 2 comentaris:\nEtiquetes de comentaris: alguerès, Claudia Crabuzza, Claudio Gabriel Sanna, l'Alguer, Llengua, Pino Piras